CELEX: 32009R0151
Language: sk
Date: 2009-02-20 00:00:00
Title: Nariadenie Komisie (ES) č. 151/2009 z  20. februára 2009 , ktorým sa mení a dopĺňa nariadenie (ES) č. 619/2008, ktorým sa vyhlasuje stála verejná súťaž na vývozné náhrady týkajúce sa určitých mliečnych výrobkov

21.2.2009   
            
            
               SK
            
            
               Úradný vestník Európskej únie
            
            
               L 50/20
            
         
      NARIADENIE KOMISIE (ES) č. 151/2009
   z 20. februára 2009,
   ktorým sa mení a dopĺňa nariadenie (ES) č. 619/2008, ktorým sa vyhlasuje stála verejná súťaž na vývozné náhrady týkajúce sa určitých mliečnych výrobkov
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 161 ods. 3, článok 164 ods. 2 písm. b) a článok 170 v spojení s článkom 4,
   keďže:
   
               (1)
            
            
               V nariadení Komisie (ES) č. 619/2008 (2) sa ustanovujú pravidlá verejnej súťaže týkajúce sa vývozných náhrad za určité mliečne výrobky. Článkom 2 sa z poskytovania vývozných náhrad vynímajú určité miesta určenia.
            
         
               (2)
            
            
               Na základe nariadenia Komisie (ES) č. 57/2009 z 22. januára 2009, ktorým sa stanovujú vývozné náhrady na mlieko a mliečne výrobky (3), sa od 23. januára 2009 vyňali z poskytovania náhrad vývozy uvedené v článku 36 ods. 1, článku 44 ods. 1 a článku 45 ods. 1 nariadenia Komisie (ES) č. 800/1999 z 15. apríla 1999, ktorým sa ustanovujú spoločné podrobné pravidlá uplatňovania vývozných náhrad za poľnohospodárske výrobky (4).
            
         
               (3)
            
            
               Nariadenie (ES) č. 619/2008 by sa preto malo zodpovedajúcim spôsobom zmeniť a doplniť.
            
         
               (4)
            
            
               V dôsledku potreby zosúladiť čo najskôr miesta určenia, ktoré nie sú oprávnené na poskytovanie vývozných náhrad prostredníctvom verejnej súťaže, s miestami určenia, ktoré sú vylúčené z poskytovania bežných náhrad, by toto nariadenie malo nadobudnúť účinnosť dňom nasledujúcim po jeho uverejnení.
            
         
               (5)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Do článku 2 nariadenia (ES) č. 619/2008 sa pridáva tento text ako písmeno d):
   
               „d)
            
            
               tých, ktoré sú uvedené v článku 36 ods. 1, článku 44 ods. 1 a článku 45 ods. 1 nariadenia Komisie (ES) č. 800/1999 (5).
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. februára 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 168, 28.6.2008, s. 20.
   
      (3)  Ú. v. EÚ L 19, 23.1.2009, s. 5.
   
      (4)  Ú. v. ES L 102, 17.4.1999, s. 11.
   
      (5)  Ú. v. ES L 102, 17.4.1999, s. 11.“